[TRAILER] Keira Knightley Bintangi Filem Jenayah Disney+ Hotstar “Boston Strangler”
20th Century Studios telah mengeluarkan trailer untuk filem akan datang Boston Strangler, yang akan tersedia untuk penstriman pada 17 Mac 2023 di Disney+ Hotstar.  Diarahkan dan ditulis oleh Matt Ruskin, Boston Stranger adalah filem jenayah thriller yang berdasarkan kejadian sebenar dimana seorang wartawan membongkar kisah pembunuhan bersiri Boston Strangler yang terkenal semasa era 1960an.  Boston Strangler dibintangi Keira Knightley, Carrie Coon, Alessandro Nivola, David Dastmalchian, Morgan Spector, Bill Camp dan Chris Cooper. Ditulis dan diarahkan oleh Matt Ruskin, filem ini diterbitkan Ridley Scoot, Kevin J. Walsh, Michael Pruss, Josey McNamara dan Tom Ackerley. Filem ini mengikuti Loretta McLaughlin (Keira Knightley), seorang wartawan untuk akhbar Record-American, yang menjadi wartawan pertama yang mengai pembunuhan Boston Strangler. Apabila pembunuh misteri itu menuntut semakin ramai mangsa, Loretta cuba meneruskan siasatannya bersama rakan sekerja dan orang kepercayaannya Jean Cole (Carrie Coon), namun kedua-duanya mendapati diri mereka terhalang oleh seksisme yang berleluasa pada era itu. Namun begitu, McLaughlin dan Cole dengan berani meneruskan cerita itu dengan risiko peribadi yang besar, mempertaruhkan nyawa mereka sendiri dalam usaha mereka untuk mendedahkan kebenaran.